Након што је лимунзина скренула у улицу Елм, Прва дама је чула оно што је сматрала паљењем возила и није схватила да је реч о пуцњави, све док није чула гувернера Конелија како вришти. У року од 8,4 секунде запуцала су још два хица, од којих је један погодио њеног супруга у главу. Скоро одмах је покушала да се домогне стражње стране лимунзине. Касније је агент Тајне службе, Клинт Хил, рекао Вореновој комисији да мисли да је Џеклин посегла преко седишта по комадић лобање свог мужа, коју је метак разнео. Хил је отрчао до аутомобила и скочио на њега, усмеравајући је натраг до свог седишта. Док је Хил стајао на задњем бранику, фотограф Асошијејтед преса Ајк Алтгенс снимио је фотографију која је истакнута на насловним странама широм света.